open-index/open-wikipedia-markdown huggingface dataset:
Bandar Raya Ho Chi Minh

**Bandar Raya Ho Chi Minh** (**Saigon**) (bahasa Vietnam: Thành phố Hồ Chí Minh) merupakan bandar raya terbesar di Vietnam.

Bandar ini pernah dikenali sebagai *Prey Nokor* dan merupakan pelabuhan utama Kemboja sebelum dikuasai oleh Vietnam pada abad ke-17. Semasa dinamai **Saigon**, bandar ini menjadi ibu kota Cochinchina Perancis dan kemudian Vietnam Selatan dari 1954 hingga 1975 dalam Perang Vietnam. Pada 1975, Saigon digabungkan dengan Gia Định dan dinamakan semula **Bandar Raya Ho Chi Minh**.

Pusat bandar terletak di tebing Sungai Saigon dan berdekatan dengan delta Sungai Mekong. Bandar Raya Ho Chi Minh terletak 1,760 di selatan ibu negara, Hanoi. Kawasan metropolitannya didiami seramai 10 juta penduduk, dan merupakan kawasan perbandaran terbesar di Vietnam. Penduduk dijangkakan berkembang ke 13.9 juta orang pada akhir tahun 2025.

Nama "Saigon" masih digunakan dengan meluas di kalangan penduduk tempatan.

## Iklim
Bandar ini mempunyai iklim tropika. Pada musim sejuk, terdapat hanya sedikit hujan berbanding musim panas. iklim ini diklasifikasikan sebagai Aw oleh sistem Köppen-Geiger. Purata suhu tahunan di Bandar Raya Ho Chi Minh ialah 27.4&nbsp;°C. Dalam setahun, purata hujan turun ialah 1868 mm. 

## Pautan luar

* Official website (in Vietnamese and English)
* Ho Chi Minh City Map  --> Select "Thành phố Hồ Chí Minh" (in Vietnamese)
* Ho Chi Minh City Map 
* Ho Chi Minh City Guide 
* Saigon Tourist Map 
* 5 Tempat Menarik Di Ho Chi Minh
* 

## Rujukan
Fakulti Sains, Universiti Malaya

**Fakulti Sains** di Universiti Malaya (UM) merupakan antara fakulti yang tertua di Universiti ini, yang memulakan sesi pengajiannya pada 1959 dengan 4 jabatan iaitu Jabatan Botani, Jabatan Kimia, Jabatan Matematik, dan Jabatan Zoologi. Kini, Fakulti Sains merupakan **fakulti terbesar** di Universiti Malaya kerana mempunyai lebih daripada 4000 orang pelajar ijazah, 600 pelajar pasca siswazah, 200 staf akademik dan 250 staf sokongan. 

Kini, terdapat 2 Institut dan 4 Jabatan di fakulti ini iaitu:

* Institut Sains Biologi
* Institut Sains Matematik
* Jabatan Kimia
* Jabatan Fizik
* Jabatan Geologi
* Jabatan Pengajian Sains dan Teknologi

Selain berfungsi sebagai Pusat Pengajaran, Fakulti Sains turut bertindak sebagai pusat kajian utama bagi Sains dan Teknologi bagi rantau ini. Kebanyakan pelajar ijazah tinggi dan staf fakulti melakukan kajian yang dilakukan dalam lingkungan sains gunaan.

Fakulti juga mempunyai jurnalnya sendiri iaitu *"Malaysian Journal of Science"* (Jurnal Sains Malaysia) yang merupakan penerbitan berkenaan dengan penemuan kajian dalam penyediaan pembelajaran bermutu dan latihan untuk pelajar Ijazah dan Sarjana.

## Lihat Juga

* Universiti Malaya
* Fakulti Perubatan, Universiti Malaya
* Fakulti Pergigian, Universiti Malaya
* Fakulti Farmasi, Universiti Malaya
* Pusat Perubatan Universiti Malaya

## Pautan luar
*  Laman utama Fakulti Sains UM
Niran Kanlayanamit

**Niran Kanlayanamit** ialah Gabenor Wilayah Phuket. Sistem Gabenor telah diamalkan di Thailand sejak sekian lama.
Ayutthaya

**Ayutthaya** (nama lengkap: **Phra Nakhon Si Ayutthaya**) merupakan satu wilayah di tengah Thailand. Antara wilayah yang berhampiran ialah Ang Thong, Lop Buri, Saraburi, Pathum Thani, Nonthaburi, Nakhon Pathom dan Suphan Buri.

Nama Ayutthaya berasal daripada nama watak Ayodhya dalam epik Ramayana.

## Geografi
Ayutthaya yang terletak di lembah Sungai Chao Phraya menganjur dari Lop Buri ke Sungai Pa Sak membentuk sebuah kawasan tanaman padi yang luas.

## Sejarah
*Lihat juga [[Kerajaan Ayuthia]].*

Terdapat kesan-kesan istana purba di Taman Sejarah Ayutthaya yang diktiraf sebagai Tapak Warisan Dunia oleh UNESCO. Wilayah ini juga menjadi lokasi kompleks istana musim panas Bang Pa-in. 

## Pentadbiran

Berikut ialah pembahagian pentadbiran di wilayah Ayutthaya :
Permintaan Terakhir

**Permintaan Terakhir** adalah sebuah filem arahan Jamil Sulong dan penggambaran bermula oleh Studio Merdeka pada tahun 1974 dan mula ditayangkan pada 1975.

## Sinopsis
Rohani dan Salina adalah adik-beradik tiri setelah bapa Rohani (Imran) dan ibu Salina (Saadiah) berkahwin. Mereka bersengketa sejak dari kecil sehinggalah meningkat dewasa, termasuklah merebut Iskandar, kekasih Rohani. Pada suatu hari, Salina a.k.a. Lynn diserang penyakit misteri semasa bercuti di Singapura. Akhirnya, Lynn mengetahui bahawa beliau menghidap penyakit barah otak yang serius. Diselubungi perasaan sedih dan mengetahui ajalnya bakal menjemput, sikapnya mula berubah. Lynn banyak mengalah, termasuklah melepaskan Iskandar kembali kepada Rohani. Tanpa disangka, ibunya Saadiah hamil. Dalam saat menghampiri kematian, Salina berdoa agar diberi peluang untuk melihat adik barunya buat kali pertama dan terakhir sebelum beliau menutup mata. Rahsia beliau menghidap barah otak diketahui oleh kakaknya Rohani sewaktu Salina sedang berdoa di atas sejadah. Salina berpesan kepada Rohani agar merahsiakan perkara ini daripada pengetahuan kedua orang tua mereka. Hari yang ditunggu telah tiba, Saadiah telah melahirkan anak bongsunya dan Salina diserang penyakit itu semasa membuat pertunjukan pentas yang dikelolakan oleh Idham, teman seuniversiti yang juga menaruh perasaan terhadap Salina. Pada saat ajalnya sudah hampir, Lynn akhirnya diberi peluang untuk menatap adik bongsunya sebelum beliau meninggal dunia.

Filem ini diadaptasi dari filem Hong Kong keluaran tahun 1967 yang berjudul ‘Susanna’.

## Pelakon

### Pelakon utama
* Uji Rashid sebagai Salina/Lynn
* Sonny Abdullah sebagai Iskandar
* Saadiah sebagai Saadiah (dirinya sendiri)
* Ahmad Daud sebagai Imran

### Pelakon pembantu
* Nozie Nani sebagai Rohani
* Yusof Haslam sebagai Idham
* Noorizan sebagai Nenek
* Haji Mahadi sebagai Datuk
* Ali Rahman sebagai Doktor
* Ahmad Tarmimi Siregar sebagai Romo

### Pelakon kanak-kanak
* Fauziah Ahmad Daud sebagai Salina kecil
* Nora Shigim sebagai Rohani kecil

## Anugerah dan pencalonan
* Pertandingan: Festival Filem Asia Pasifik ke-21, 1975 (Jakarta)
* Anugerah: Filem Tragedi Kampus Terbaik

## Pautan luar
*
Senarai bandar raya mengikut populasi

: *Lihat juga [[senarai kawasan urban mengikut jumlah penduduk]] bagi senarai populasi dalam kawasan urban.*

Berikut merupakan senarai bandar raya yang mempunyai jumlah penduduk terbanyak di dunia. Ingatan bahawa senarai ini mengambil kira jumlah penduduk dalam sempadan bandar, bukan kawasan metropolitan. 

## Rujukan

## Pautan luar
* Demographia
* Mega Cities
* Bandar-bandar utama dunia
Hati Batu

**Hati Batu** merupakan sebuah filem Melayu yang diterbitkan di Singapura pada  1973.  

Hati Batu mula ditayangkan pada 1973 di pawagam seluruh negara. Menampilkan Latifah Omar, S. Azam, Salleh Melan dan ramai lagi.

## Pengarah
Filem Hati Batu diarah oleh pengarah M. Amin pada 1973 di bawah oleh Cathay Organisation.

## Sinopsis
Filem Hati Batu mengisahkan mengenai dua beradik hasil perkahwinan yang tak direstui menjadi mangsa dera datuk mereka yang kaki botol.

## Pelakon

### Pelakon utama
* Latifah Omar sebagai Zaitun 
* S. Azam
* Salleh Melan

### Pelakon pembantu
* Siti Tanjung Perak
* M. Shahdan 
* Rahmah Latiff
* Habsah Buang

### Memperkenalkan
* Hasnah Harun
* Ogy Ahmad Daud sebagai Edah
* Faizal Ahmad Daud

## Lihat juga
* Hati Batu

## Rujukan

## Pautan luar
*
Ujian DNA

**Cetak jari genetik**, **Ujian DNA**, **Penjenisan DNA**, dan **Pemprofilan DNA ** adalah teknik-teknik yang digunakan untuk mengasingkan individu-individu daripada  spesies sama dengan menggunakan hanya sampel DNA mereka.  Teknik ini yang dicipta oleh Sir Alec Jeffreys di Universiti Leicester telah diumumkan pada tahun 1985.
Alec Jeffreys

**Sir Alec John Jeffreys**, FRS (lahir 9 Januari 1950 di Oxford dalam Oxfordshire) adalah seorang ahli  genetik British yang telah membangunkan satu teknik bagi cetak jari DNA dan pemprofilan DNA .
Lima

:*Rencana ini adalah berkenaan dengan bandar Lima. Bagi nombor lima, sila lihat [[5 (nombor)]]. Bagi anggota badan, sila lihat [[tangan]].*

**Lima** merupakan ibu negara dan bandar raya terbesar Peru. Bandar ini terletak di lurah Sungai Chillón, Sungai Rímac dan Sungai Lurín.

Lima diasaskan oleh *conquistador* Sepanyol Francisco Pizarro pada 18 Januari 1535. Semasa penjajahan Sepanyol, Lima menjadi bandar yang penting dalam Wizurai Peru. Selepas Perang Kemerdekaan Peru, Lima dijadikan ibu negara Republik Peru.

Satu per tiga daripada penduduk seluruh Peru bermastautin di Lima.

## Rujukan
Lahore

**Lahore** (; Punjabi: لہور, ALA-LC:  ; , ALA-LC:  ) ialah ibu negeri wilayah Punjab dan bandar kedua terbesar di Pakistan. Ia merupakan bandar dengan penduduk Punjabi asal terbesar dan satu pusat bersejarah penting Asia Selatan. Dengan sejarah yang kaya sejak lebih sealaf lalu, Lahore ialah pusat kebudayaan utama Punjab dan Pakistan. Antara bandar paling padat di dunia, Lahore juga dikenali sebagai "Taman Mughal" kerana wujudnya taman-taman yang wujud dari zaman Mughal.

Menurut bancian 1998, jumlah penduduk Lahore ialah 6,310,000 orang. Manakala anggaran kerajaan pada 2010 meletakkan jumlah penduduk Lahore seramai 10 juta orang, iaitu kelima paling banyak di Asia Selatan.

## Rujukan

## Pautan luar

*
Maharani Balu Cixi

**Maharani Balu Cixi** () (29 November 1835 – 15 November 1908), lebih dikenali di China sebagai **Maharani Balu Barat** (), berasal dari Puak Manchu Yehe Nara. Baginda merupakan tokoh berkuasa dan penuh karisma yang menjadi pemerintah *[[de facto]]* Dinasti Qing Manchu yang memerintah China selama 47 tahun dari tahun 1861 sehingga kemangkatannya pada tahun 1908.

Cixi yang berasal daripada sebuah keluarga Manchu biasa dan pernah dipilih oleh Maharaja Xianfeng sebagai seorang gundik, hampir mengawal seluruh istana di bawah pemerintahan pada anakanda baginda Maharaja Tongzhi dan anakanda saudaranya Maharaja Guangxu yang kedua-duanya cuba memegang tampuk pemerintahan baginda namun gagal. Tingkah laku baginda yang berfahaman konservatif sepanjang pemerintahannya disifatkan oleh ramai ahli sejarah sebagai pemerintah kuku besi, dan merupakan punca kejatuhan Dinasti Qing dan penghapusan sistem beraja di China.

## Pautan luar

* http://womenshistory.about.com/library/bio/blbio_cixi.htm?terms=cixi
* http://www.royalty.nu/Asia/China/TzuHsi.html
* http://www.kings.edu/womens_history/tzuhsi.html 
* http://www.fordham.edu/halsall/eastasia/headland-courtlife.html
Jajahan Kamchatka

**Jajahan Kamchatka** merupakan subjek persekutuan di Rusia. Pusat pentadbirannya terletak dibandar Petropavlovsk-Kamchatsky. Jajahan ini hasil dari pergabungan diantara Wilayah Kamchatka dengan Negeri autonomi Koryak pada 1 Julai, 2007. 

## Geografi
### Zon waktu

Jajahan Kamchatka terletak dibawah Zon Waktu Kamchatka (PETT/PETST).  UTC ialah +1200&nbsp;(PETT)/+1300&nbsp;(PETST).
Jajahan Khabarovsk

**Jajahan Khabarovsk** (bahasa Rusia:Хаба́ровский край) merupakan satu subjek persekutuan Rusia yang terletak dikawasan Timur Jauh Rusia.

## Geografi
### Zon Waktu

# 
Jajahan Khbarovsk terletak dibawah Zon Waktu Vladivostok (VLAT/VLAST). UTC ialah +1000&nbsp;(VLAT)/+1100&nbsp;(VLAST).
Turkestan Timur

**Turkestan Timur** (juga dieja dan ditulis: **Turkistan Timur**; Uyghur:**Sherqiy Türkistan**), juga dikenali sebagai **Uyghurstan**, ia merupakan sebahagian besar Turkistan di Xinjiang, China dan terletak di Asia Tengah, disebelah timur jauh. Kawasan ini kebanyakkannya didiami dan diduduki oleh bangsa Turkic. Marco Polo pernah melintasi kawasan ini dalam tahun 1272. 

Turkistan Besar, dipecahkan kepada Barat (bekas negeri Soviet Union) dan Turkestan Timur (ditadbir sebagai Kawasan autonomi Xinjiang Uyghur oleh Republik Rakyat China). Tian Shan (Tengri Tagh) dan kawasan pergunungan Pamir menjadi perbalahan pecahan kepada 2 Turkistan. Turkistan Timur (Kawasan autonomi Xinjian Uyghur) mempunyai beberapa bandar penting dengan budaya orang Turk, diantaranya ialah Kashgar, Hotan, Turfan, Yarkand, Ili (Ghulja), Kumul, Aqsu, Kucha dan Altay.

Mengikut kepada kerajaan Cina, Turkestan Timur juga merujuk kepada Pergerakan Islam Turkestan Timur, yang mempunyai kaitan dan pautan dengan Al-Qaeda dan dilabel oleh Majlis Keselamatan Pertubuhan Bangsa-Bangsa Bersatu sebagai pengganashttps://www.un.org/sc/suborg/en/sanctions/1267/aq_sanctions_list/summaries/entity/eastern-turkistan-islamic-movement.

## Lihat juga
*Republik Turkestan Timur Pertama
*Pergerakan kemerdekaan Turkestan Timur
*Sejarah Xinjiang

## Pautan luar
*MIPT Sumber Maklumat Penggans 
*Pergerakan Islamiah Turkestan Timur (China, pemisah), Council on Foreign Relations (CFR) background information, Updated November 2005 
*Turkestan Timur 
*Keamanan dan Kebebasan untuk Turkistan Timur
F

**F** ialah huruf Rumi yang ke-6. Namanya dalam bahasa Inggeris dan Malaysia ialah *ef* .

Dalam bahasa Malaysia, serta juga dalam IPA dan kebanyakan bahasa yang ditulis dalam huruf rumi, huruf ini sering digunakan untuk menandai bunyi frikatif bibir-gigi tidak bersuara /f/.

## Sejarah

Asal-usul huruf F bermula daripada huruf Semitik ''vâv'' yang melambangkan bunyi /v/, dan barangkali asalnya mewakili "cangkuk" atau "belantan". Huruf vâv mungkin juga terbentuk berdasarkan satu hieroglif Mesir, barangkalinya yang menggambarkan "cokmar": T3

Bentuk huruf Phoenicia bagi huruf ini diserap ke dalam huruf Greek sebagai huruf vokal, *[[upsilon]]* (yang menyerupai keturunannya, Y, tetapi juga dijadikan leluhur kepada huruf-huruf U, V, dan W); dan juga dalam satu bentuk lain, iaitu huruf konsonan *[[digamma]]* yang menyerupai huruf F kita, tetapi disebut /w/ seperti dalam bahasa Phoenicia. (Lama kemudian, fonem /w/ ini pudar dari bahasa Greek, lalu kegunaan *digamma* terhad peranannya sebagai angka sahaja.)

Dalam bahasa Etruscan, F juga disebut /w/; bagaimanapun, orang Etruscan mengemukakan satu inovasi iaitu menggunakan dwilamabang FH untuk bunyi /f/, dan huruf F menerima fonem /f/ dengan sendirinya apabila orang Rom menyerapnya (kerana mereka sudah meminjam huruf U dari huruf Greek *upsilon* untuk bunyi /w/). Huruf phi (Φ φ) pula menghampiri bunyi /f/ dalam bahasa Greek.

Huruf kecil *f* tidak patut dikelirukan dengan huruf **, iaitu *[[s panjang]]* yang digunakan pada zaman dahulu. Contohnya, "sinfulness" ditulis seperti "" apabila memakai huruf *s panjang*. Kegunaan huruf *s panjang* pudar menjelang akhir abad ke-19, barangkali untuk mengelakkan kekeliuran dengan huruf *f*.

## Kod-kod pengkomputeran

## Lihat juga
Claymore (pedang)

***Claymore*** merupakan istilah untuk menjelaskan dua jenis pedang yang digunakan Orang Scotland.

## Perkataan
Perkataan atau nama ***claymore*** dipercayai berasal daripada *claidheamh mòr*-sebuah istilah Gaelik yang bermaksud "pedang gergasi" atau *great sword*. Namun begitu, teori yang lain mengatakan bahawa perkataan itu mungkin berasal daripada *claidheamh da lamh*, secara literalnya bermaksud "pedang dua tangan". *Claidheamh* akhirnya merupakan kognat dengan perkataan Latin *[[gladius]]*. Dengan itu penggunaan istilah 'claymore' yang merujuk kepada senjata dua tangan itu masih boleh dibahaskan.

## Lihat juga
* Broadsword
* Pedang
* Zweihänder

## Pautan luar
* Claymore yang memerlukan dua belah tangan 
* Claymore Clamshell
* Claymore Berhulu Bakul
Ptah

Dalam mitologi Mesir, **Ptah** (juga dieja **Peteh**) merupakan sembahan bagi timbunan kuno kosmogoni Ennead, yang secara harfiahnya dirujuk sebagai **Ta-tenen** (juga dieja **Tathenen**), bermaksud *tanah yang timbul*, atau **Tanen**, bermaksud *tanah yang tenggelam*. 

Dikatakan (dalam Batu Shabaka) bahawa Ptah yang menyeru dunia untuk hidup, bermimpikan ciptaan itu, dan menyebutnya, namanya bermaksud *pembuka* iaitu dalam kisah ini *pembuka mulut*. Malah, peristiwa *pembukaan mulut*, seperti yang dijalankan oleh para paderi ketika pengkebumian untuk melepaskan jiwa dari mayat mereka, dikatakan dicipta oleh Ptah. Atum dikatakan dicipta oleh Ptah untuk memerintah semua ciptaan, duduk di atas timbunan kuno.

Dalam kesenian, dia ditampilkan sebagai mumia berjanggut, sering memakai penutup tengkorak, dengan tangannya memegang ankh, was, dan djed, simbol kehidupan, kuasa dan kestabilan. DIkatakan juga Ptah menjelmakan dirinya dalam lembu Apis.  

Di Memphis, Ptah disembah dan dilihat bersama sebagai bapa Atum, atau lebih kepada bapa Nefertum, Atum yang lebih muda. Apabila kepercayaan tentang Ennead dan Ogdoad dipakai, dan Atum dikenalpasti sebagai Ra (*Atum-Ra*), dirinya dilihat sebagai Horus (*Ra-Herakhty*), ini membawa kepada Ptah yang dikatakan berkahwin dengan Sekhmet, pada ketika itu dikatakan rupa awal Hathor, ibu Horus, atau Atum.

Memandangkan Ptah adalah timbunan kuno, dan telah mnyeru kepada penciptaan makhluk, dia dikatakan dewa penciptaan atau pertukangan, dan dalam hal tertentu, dewa hasil pertukangan batu. Kemudian, disebabkan kaitannya dengan makam, dan di Thebes, para tukang amat menghormatinya dan mengatakan dia mengawal nasib mereka. Lalu, setelah berkembang dari kalangan para penukang, penduduk mula menganggap yang Ptah juga dewa kelahiran semula. Memandangkan Seker juga dewa pertukangan dan kelahiran semula, Seker digabungkan dengan Ptah menjadi **Ptah-Seker**.

Ptah-Seker kemudiannya menjadi perwakilan matahari ketika malam, memandangkan matahari "dilahirkan semula" ketika ini, dan Ptah berada di balik bumi. Selepas itu, Ptah-Seker dianggap sebagai sembahan dunia akhirat dan menjelang Kerajaan Pertengahan, Ptah digabungkan dengan Osiris, raja dunia akhirat, lalu menjadi *Ptah-Seker-Osiris*.

Legenda mengatakan yang masyarakat Mesir purba percaya dengan menyebut nama Ptah akan memberikan pasangan mereka kesuburan.

## Asal nama

Nama asal Ptah dalam bahasa Mesir purba dibina untuk menyebut * berdasarkan namanya dalam hieroglif, **, dan digunakan dalam bahasa Qibti sebagai *Ptah*, seperti yang tertulias dalam Inggeris. Nama itu juga dipinjam ke Yunani sebagai  *Phtha*.
Michael Corner

**Michael Corner** adalah teman lelaki pertama Ginny Weasley dalam cerita rekaan karangan J.K. Rowling iaitu *[[Harry Potter]]*. Mereka mula berkenalan ketika Majlis Tari-Manari Krismas dan setahun kemudian, Ginny mengajak Michael untuk menyertai Tentera Dumbledore. Tidak lama selepas menyertai Tentera Dumbledore,ron mendapat tahu, dia amat terkejut dan tidak suka akan Machael Ginny memutuskan hubungan mereka dan akhirnya, Michael menjalinkan hubungan dengan Cho Chang.
Hannah Abbott

**Hannah Abbott** adalah watak rekaan dalam novel siri *[[Harry Potter]]* karya J.K. Rowling. Dinyatakan dia mempunyai muka pink, mata perang dan berambut kekuningan. Dialah pelajar pertama yang dijalankan upacara Pengisihan dan satu-satunya pelajar yang disebut dalam semua ketujuh-tujuh novel.

Dalam *[[Harry Potter dan Bilik Rahsia]]*, dia pada mulanya persoalkan kepercayaan rakan serumahnya, Ernie Macmillan tentang Harry sebagai Pewaris Slytherin, mengatakan yang Harry *"sentiasa kelihatan baik."*  Ketika pemburuan Sirius Black dalam tahun berikutnya, dia memberi teori yang Black mampu menyamarkan dirinya sebagai pokok renek berbunga. Dia kemudiannya membeli lencana *"Sokong Cedric Diggory/Potter Busuk"* ketika Kejohanan Ahli Sihir Trio ketika tahun keempatnya, walaupun dia masih baik dengan Harry, Ron dan Hermione. 

Hannah kemudiannya menjadi pengawas Hufflepuff dan kemudian menyertai Tentera Dumbledore dalam *[[Harry Potter dalam Kumpulan Phoenix]],* tetapi dia juga tidak berapa tenang memandangkan peperiksaan P.S.B. memberikannya gemuruh yang melampau sehingga merasakan dirinya bodoh untuk mengambil peperiksaan. Dia kemudiannya diberikan Ubat Penenang oleh Puan Pomfrey. Dia juga kelihatan dengan terdesaknya memeriksa longgokan buku di perpustakaan, tetapi ketika peperiksaan amali Transfigurasi P.S.B., dia menukarkan feret menjadi sekumpulan burung flamingo sedangkan disuruh untuk menghilangkanya. Walau bagaimanapun, dia merupakan sebahagian ahli T.D. yang menolong Harry menentang Draco Malfoy, Crabbe dan Goyle dalam Ekspres Hogwarts pada penghujung penggal.

Dalam *[[Harry Potter dengan Putera Berdarah Kacukan]]*, Hannah meninggalkan Hogwarts selepas ibunya dibunuh oleh Death Eater, tetapi dia kemudiannya kembali dalam siri akhir untuk menyertai peperangan menentang  Voldemort dan Death Eater; dia, Lee Jordan dan Fred Weasley memeriksa laluan rahsia bersama, dan Harry kemudiannya menyelamatkannya dengan Seamus Finnigan daripada sumpahan Voldemort dengan Mantera Pelindung, membenarkan mereka menyertai pertarungan di Dewan Besar.

Charlotte Skeoch melakonkan Hannah Abbott dalam filem *[[Harry Potter and the Chamber of Secrets (filem)|Chamber of Secrets]]*. Dia dapat dilihat ketika kelas Transfigurasi Profesor McGonagall dan Kelab Perang Tanding, tetapi mempunyai babak lebih besar dalam perdebatannya dengan Ernie tentang Harry menjadi Pewaris Slytherin, yang diletakkan dalam antara babak yang dipotong dalam DVD. Dia kemudiannya muncul dalam *[[Harry Potter and the Goblet of Fire (filem)|Goblet of Fire]]*; dia duduk di sebelah Hermione dalam kelas Pertahanan Terhadap Ilmu Hitam Alastor Moody dan kemudiannya dipaparkan dia menunjuk-nunjuk lencana *"Potter Stinks"*nya kepada Harry. Wataknya telah diletakkan nama yang salah dalam kredit penghujung *Chamber of Secrets* iaitu sebagai "Hannah Hufflepuff"; tetapi betul dalam *Goblet of Fire*.
Captain Kuppa

ialah judul bagi siri manga karya Toshio Tanigami serta adaptasi anime dari manga tersebut. Siri ini pernah disiarkan di Jepun melalui rangkaian NHK pada tahun 2001-02, dan juga di Malaysia melalui saluran TV2 dan ntv7.

## Plot
Pada suatu masa di zaman akan datang, dunia kita sudah ketandusan sumber air dan dilitupi sepenuhnya oleh gurun. Cuma tinggal sebilangan kecil sungai dan tasik yang kawasan sekelilingnya dibolot penjahat dan makhluk-makhluk berbahaya. Air sudah menjadi benda yang paling bernilai di dunia. Barang sesiapa yang mengawal air, maka dialah yang menguasai dunia.

## Pautan luar
*
Hatsumei Boy Kanipan

ialah tajuk yang diberi kepada sebuah siri anime sains fiksyen dari Jepun. Siri ini pernah disiarkan di rangkaian TV Tokyo di Jepun (1998—1999), dan di TV3 di Malaysia sekitar awal 2000-an. *Hatsumei Boy Kanipan* turut disusuli sebuah siri sekuel bertajuk *[[Cho Hatsumei Boy Kanipan]]*.

## Plot
Siri anime ini berlatarkan masyarakat di sebuah planet buatan Manusia bernama Sharaku di mana manusia hidup berharmoni dengan robot, dan penting sekali, mengisahkan pegembaraan seorang pencipta berusia 10 tahun bernama Kanipan yang, dengan bantuan robotnya Kid, bercita-cita hendak meraih "lesen Taishi" (yang dinamakan sedemikian bersempena pengasas planet Sharaku) lalu menjadi pencipta terhandal, namun terpaksa mengharungi kegagalan demi kegagalan demi kejayaan.

## Pautan luar
*
Hiroyuki Tanaka

merupakan nama samaran kepada soerang pelakon dan pengarah Jepunbernama . Dia memulakan kerjayanya sebagai seorang pelakon tetapi beralih kepada seorang pengarah. Filem-filemnya seringkali mempamerkan ciri-ciri komedi gelap dan yakuza.

## Filemografi Terpilih
### Pengarah
* *[[Dangan Runner]]*  (1996)
* *[[Postman Blues]]*  (1997)
* *[[Unlucky Monkey]]*  (1998)
* *[[Monday (filem)|Monday]]*  (2000)
* *[[Drive (filem 2002)|Drive]]*  (2002)
* *[[Blessing Bell]]*  (2002)
* *[[Hard Luck Hero]]*  (2003)
* *[[Hold-Up Down]]*  (2005)
* *[[Shisso]]*  (2005)

### Pelakon
* *[[Sorobanzuku]]*  (1986)
* *[[World Apartment Horror]]*  (1991)
* *[[Zeiram 2]]*  (1994)
* *[[800 Two Lap Runners]]*  (1994)
* *[[Dangan Runner]]*  (1996)
* *[[Katte ni Shiyagare!! Gyakuten Keikaku]]*  (1996)
* *[[Ghost Actress]]*  (1996)
* *[[Postman Blues]]*  (1997)
* *[[Ichi the Killer]]*  (2001)
* *[[Josee, the Tiger and the Fish]]*  (2003)

## Pautan luar
*  
*  Laman rasmi Sabu
*
G

**G** ialah huruf Rumi yang ke-7. Namanya ialah *gee* (IPA: ). Dalam bahasa Melayu, huruf G mewakili konsonan letupan velar bersuara  sepadan huruf Jawi ; huruf G juga digunakan dalam dwilambang "ng" untuk sengauan velar sepadan huruf Jawi . Dalam bahasa Inggeris pula, huruf G digunakan untuk konsonan plosif velum bersuara dan juga afrikat postalveolar bersuara  sebelum sesetengah bunyi vokal hadapan.

## Sejarah
Huruf **G** diperkenalkan pada zaman Latin lama sebagai satu bentuk kelainan bagi huruf C untuk membezakan konsonan velum bersuara  daripada yang tidak bersuara .

Orang pertama yang diketahui menulis huruf G ialah Spurius Carvilius Ruga, orang Rom pertama yang membuka sekolah beryuran, dan mengajar sekitar 230 SM. Ketika itu, huruf K makin kurang dipakai, manakala huruf C yang mula-mulanya mewakili kedua-dua bunyi  dan  sebelum bunyi vokal terbuka, kemudian hanya mewakili bunyi  dalam apa-apa kedudukan.

Penempatan G oleh Ruga menunjukkan bahawa susunan abjad yang berkaitan dengan nilai-nilai huruf sebagai angka Greek, pun dijadikan isu pada abad ke-3 SM. Sampson (1985) berpendapat bahawa: "Nyata sekali susunan abjad dirasakan sebagai perihal yang begitu konkrit sehingga sesuatu huruf baru bolehditambah di tengah hanya jika terdapat ‘ruangan’ kesan pengguguran huruf lama." Menurut sesetengah catatan, huruf ketujuh yang asal, Z, digugurkan daripada huruf Latin pada awal abad ke-3 SM oleh penapis Rom Appius Claudiusyang mendapati huruf itu asing dan dibenci sekali.

Tidak lama kemudian, kedua-dua konsonan velum  dan  mengalami prosesplatalisasi dan alofon sebelum vokal hadapan; oleh itu, huruf C dan G mempunyai nilai bunyi berbeza dalam pelbagai bahasa Romance, serta juga bahasa Inggeris (akibat pengaruh bahasa Perancis).

Huruf g kecil mempunyai dua bentuk asas yang berlainan: "g berekor terbuka"  dan "g berekor gelung" .
## Kod-kod pengkomputeran

## Rujukan


## Pautan luar
*Lewis and Short ''Latin Dictionary'': G

## Lihat juga
Mukomuko

**Mukomuko** ialah satu daripada sembilan kabupaten provinsi Bengkulu, Indonesia. Ibu daerah Mukomuko adalah bandar Mukomuko.

Mukomuko dibahagikan kepada lima kecamatan: Lubuk Pinang, Mukomuko Selatan, Mukomuko Utara, Pondok Suguh dan Teras Terunjam.

## Kecamatan
Kabupaten Mukomuko terdiri dari 5 kecamatan iaitu:
# Lubuk Pinang
# Mukomuko Selatan
# Mukomuko Utara
# Pondok Suguh
# Teras Terunjam
Kathmandu

**Kathmandu** (Bahasa Nepali: ; Nepal Bhasa: ) ialah ibu negara dan bandaraya terbesar Nepal. Bandaraya ini terletak di Lembah Kathmandu yang juga menempatkan dua buah bandaraya yang lain - Patan dan Bhaktapur. Penduduk-penduduk asal Kathmandu bergelar orang Newar yang bertutur dalam satu bahasa bernama Nepal Bhasa. Namun begitu, bahasa Nepali dijadikan lingua franca dalam lembah tersebut dan bahasa yang paling meluas ditutur. Bandaraya ini didirikan di aras yang tingginya kira-kira 2,230 m (6,235 kaki) dari paras laut dan diduduki kira-kira setengah juta orang. Kathmandu terletak di   (27.71667, 85.36667).

## Bandaraya kembar

*  Eugene, Oregon, USA
*  Matsumoto, Nagano, Jepun
*  Xi'an, Republik Rakyat China
*  Yangon, Myanmar
*  Minsk, Belarus
*  P'yŏngyang, Korea Utara


Kathmandu, Nepal, Kaathe Swyambhu Complex.jpg
Kathmandu, Basantapur, Temples, Nepal.jpg
Kathmandu Durbar Square, Roofs, Nepal.jpg
Kathmandu-Durbar Square-04-Militaercamp-2007-gje.jpg
Kathmandu-Hanuman Dhoka-Eingang-02-2014-gje.jpg
Kathmandu-Hanuman Dhoka-04-im Basantapur Bhavan-2013-gje.jpg
Kathmandu-Indrayani-16-Opfer-2015-gje.jpg
Kathmandu-Strassenhandel-02-Altstadt-Haendler-2007-gje.jpg
Kathmandu-Laden-94-Chandraman Singh Marg-Haendlerin-2015-gje.jpg
Kathmandu-Strassenverkehr-44-Schwertransport mit Fahrradrikscha-2015-gje.jpg
Kathmandu-Strassenverkehr-20-Ganga Path-2007-gje.jpg


## Pautan luar

* 
* european union cultural centre 
* Air pollution status in Kathmandu 
* Images and Photos from Kathmandu
* Kathmandu images on Flickr
* Kathmandu Valley and other interesting places to visit in Nepal
* Explore and Discover Kathmandu on a digital Map  

## Rujukan
Christopher Wan Soo Kee

**Datuk Christopher Wan Soo Kee** (lahir 1951) merupakan seorang rakyat Malaysia berketurunan Cina. Beliau adalah persara pegawai polis malaysia dan jawatan akhirnya ialah Pengarah Jabatan Siasatan Jenayah Bukit Aman di dalam Polis Diraja Malaysia

## Biodata ringkas
* Nama: Datuk Christopher Wan Soo Kee

* Jawatan: Pengarah Jabatan Siasatan Jenayah Bukit Aman

* Umur: 60 tahun

* Asal: Ayer Hitam, Pulau Pinang

* Tempat tinggal sekarang: Petaling Jaya, Selangor

* Kelulusan:
:* Diploma Pengurusan Sains Institut Tadbiran Awam Negara (Intan)
:* Diploma Sains Kepolisan Universiti Kebangsaan Malaysia (UKM)
:* Sarjana Muda Pengurusan Perniagaan Institut Teknologi Diraja Melbourne, Australia
:* Sarjana Pengurusan Perniagaan Universiti Newport, Amerika Syarikat

* Jawatan pernah disandang:
:* Pegawai Staf Cawangan Khas Bukit Aman (1970-1997)
:* Penolong Pengarah Pengurusan (Pentadbiran) Bukit Aman (1997-2000)
:*Ketua Cawangan Khas Kuala Lumpur (2000-2002)
:* Ketua Polis Melaka (2002-2005)
:* Ketua Polis Pulau Pinang (2005-2006)
:* Pengarah Jabatan Siasatan Jenayah Bukit Aman (2006-2008)

* Anugerah yang diterima
:* Oktober 2002 - Darjah Mulia Seri Melaka (DMSM) oleh Yang Dipertua Negeri Melaka, Tun Syed Ahmad Shahabuddin Syed Mahmud membawa gelaran Datuk
:* Julai 2006 - Darjah Yang Mulia Pangkuan Negeri (DMPN) oleh Yang Dipertua Negeri Pulau Pinang, Tun Abdul Rahman Abbas membawa gelaran Datuk
:* Jun 2007 - Panglima Jasa Negara (PJN) oleh Yang di-Pertuan Agong, Tuanku Mizan Zainal Abidin membawa gelaran Datuk

* Buku pernah dihasilkan:
:* Developing Crime Prevention Strategies - The Melaka Experience
:* Crime Prevention the Sun Tzu Way - bersama Khoo Kheng-Hor
Wilayah Kurgan

**Wilayah Kurgan** (ru:Курга́нская о́бласть), merupakan satu subjek persekutuan diRusia. Pusat pentadbirannya terletak di bandar Kurgan. 

## Geografi
### Zon waktu

Wilayah Kurgan terletak dibawah Zon Waktu Yekaterinburg (YEKT/YEKST).  UTC ialah  +0500&nbsp;(YEKT)/+0600&nbsp;(YEKST).
Valladolid

**Valladolid** merupakan ibu negeri dan bandar raya Castile-León yang paling ramai penduduk dan bandar raya kedua terbesar di Sepanyol, dengan populasi 319,943 dalam tahun 2006.
Cho Hatsumei Boy Kanipan

merupakan sambungan kepada siri anime *[[Hatsumei Boy Kanipan]]*. Siri ini disiarkan pada pertengahan tahun 1999 di Jepun melalui rangkaian TV Tokyo dan pada awal 2000-an di Malaysia melalui siaran TV3.

## Plot
Lima tahun sudah berlalu semenjak berakhirnya kisah *Hatsumei Boy Kanipan*, dan watak utama yang bernama Kanipan sudah mencecah usia remaja dan lama mencapai nama sebagai seorang pencipta. Tetapi pada suatu hari, sebuah kapal misteri jatuh dari angkasa lalu terhempas di sebuah pantai. Di dalamnya terdapat seorang robot humanoid betina yang kehilangan segala ingatan dirinya. Maka, terpulanglah kepada Kanipan untuk memulihkan ingatan humanoid itu, dan dalam pengembaraan itu dia secara tidak sengaja menyedari bahawa planetnya diancam bahaya.

## Pautan luar
*
Pansy Parkinson

**Pansy Parkinson** adalah salah satu watak rekaan dalam siri *[[Harry Potter]]* karangan J. K. Rowling.

Dia merupakan ahli rumah Slytherin, sama tahun dengan Harry di Hogwarts. Pansy digambarkan sebagai seorang dengan muka masam, seperti anak anjing, dan sering dilihat bersama-sama dengan Draco Malfoy sehingga dianggap sebagai kekasih Malfoy. Dia juga sering bertanyakan tentang tangan Malfoy yang tercedera ketika *[[Harry Potter and the Prisoner of Azkaban]]* dan kepala Draco berbaring di pangkuan Pansy sementara Pansy mengusap rambutnya ketika di dalam perjalan ke sekolah dalam *[[Harry Potter and the Half-Blood Prince]]*. Pansy turut menjadi pasangan Draco pada Majlis Tari-Menari ketika Malam Krismas dan memakai jubah rasmi berwarna merah muda terang.
Puan Rosmerta

**Puan Rosmerta** adalah salah satu watak kecil rekaan J. K. Rowling dalam novelnya iaitu Harry Potter. Puan Rosmerta merupakan pemilik pub Tiga Penyapu. Dia diminati oleh ramai pelajar antaranya Ron Weasley. Dalam *[[Harry Potter and the Prisoner of Azkaban]]*, Puan Rosmerta sangat marah dengan kehadiran Dementor di Hogsmeade kerana kemunculan mereka menakutkan para pelanggan. Selain mengadakan "mesyuarat tak rasmi" dengan Profesor McGonagall, Menteri Fudge, Filius Flitwick dan Hagrid dan menjadi objek intaian Ron, dia tidak lagi memainkan perana penting dalam siri *Harry Potter*.

Walau bagaimanapun, dalam buku keenam, didedahkan yang Rosmerta menjadi agen Death Eater tanpa disedari. Untuk memenuhi misinya untuk membunuh Albus Dumbledore, Draco Malfoy telah mengenakan Sumpahan Imperius terhadap Rosmerta. Dia menggunakannya untuk memberikan rantai kepada pelajar Hogwarts Katie Bell, yang secara tak sengaja menyentuhnya dan menjadi mangsa sumpahan yang ditujukan kepada Pengetua. Malfoy berkomunikasi dengan Rosmerta melalui galleon tiruan seperti yang digunakan Hermione Granger untuk Tentera Dumbledore dalam *[[Harry Potter dalam Kumpulan Phoenix]]*. Selepas Harry dan Dumbledore pergi ke gua untuk memperoleh loket yang dipercayai Horcrux Voldemort, mereka muncul Hogsmeade, dan ketika itu Puan Rosmerta memberi amaran tentang Tanda Kuasa Jahat yang muncul di atas sekolah dan memberikan penyapu untuk mereka pulang ke sekolah dengan segera yang membolehkan Draco menyudahkan kerjanya. Rosmerta antara mereka yang memberi penghormatan terakhir ketika pengkebumian Dumbledore.
Walburga Black

**Walburga Black** adalah watak rekaan dalam siri *[[Harry Potter]]* karya J. K. Rowling. Beliau ialah ibu Sirius Black dan sebelum meninggal, dia merupakan ketua keluarga di rumah keluarga Black. 

## Latar belakang
Walburga lahir pada tahun 1925 sebagai anak pertama dari tiga orang anak Pollux Black dan Irma Black (dahulu Irma Crabbe). Adik-beradiknya adalah Alphard dan Cygnus Black. Dia berkahwin dengan sepupunya, Orion Black, dan mendapat dua orang anak lelaki, Sirius dan Regulus Black. Cygnus (adik Walburga) dan Druella Black adalah ibu bapa kepada Bellatrix Lestrange, Andromeda Tonks, dan Narcissa Malfoy.

Pollux Black (ayah Walburga) memiliki tiga orang adik beradik, Cassiopeia Black, Marius Black (Squib), dan Dorea Potter.

Setelah Sirius melarikan diri dari rumahnya, Walburga membakar nama Sirius dari salasilah keluarga yang dipapar pada sebuah permaidani di rumah keluarga Black di Grimmauld Place, Nombor 12, London. Dia turut menghapuskan nama adiknya Alphard, yang memberikan bantuan kewangan kepada Sirius. Nama lain yang dihapus adalah nama Andromeda (anak perempuan Cygnus) gara-gara berkahwin dengan Ted Tonks, seorang kelahiran Muggle. Sirius membenci ibunya dan anggota keluarganya yang lain kerana minat mereka tentang darah tulen di kalangan ahli sihir. Sirius dan Andromeda dianggap 'asing' antara suku keluarga Black.

Walburga juga adalah seorang yang ghairah akan darah tulen, dan memandang Muggle dan kelahiran Muggle sebagai kelas yang lebih rendah. Dia menyokong Lord Voldemort pada mulanya, tetapi berubah fikiran setelah mengetahui bahawa Voldemort turut membunuh ahli sihir berdarah tulen seperti juga kelahiran Muggle.

Walburga meninggal pada 1985 dan meninggalkan potretnya di Grimmauld Place, Nombor 12, melekatkannya di dinding dengan Sihir Penampal Kekal. Potret ini selalu menjeritkan makian dan kata kesat kepada ahli Kumpulan Phoenix, termasuk anaknya sendiri Sirius, setelah mereka menjadikan rumah itu sebagai tempat operasi Kumpulan itu.

Kreacher, pari-pari rumah keluarga Black sangat memuja Walburga sebagai pemiliknya. Kreacher mewarisi juga sikap majikannya. Kreacher berasa tertekan dan kecewa kerana setelah kematian majikannya, dia terpaksa menjadi milik Sirius (yang dianggap sebagai pengkhianat) dan apalagi setelah kematian Sirius, dia terpaksa menjadi milik Harry Potter (yang berdarah kacukan). Walau bagaimanapun, kesetiaan Kreacher kepada Harry berubah menjadi sangat taat apabila Harry memulangkan loket Regulus Black kepadanya.

Dalam potretnya, Walburga kelihatan sebagai perempuan histeria bertopi hitam dengan mata yang berputar-putar dan wajah berwarna kuning yang tegang.

## Keluarga Black

## Etimologi
Namanya kemungkinan berasal dari nama Santa Walpurga (Katolik) dan hari perayaannya ialah Malam Walpurgis. Malam Walpurgis secara tradisional dikenali sebagai pesta para penyihir. Sebagai maklumat tambahan, dalam draf awal siri ini, Death Eater digelar sebagai Kesatria Walpurgis. Tidak seperti yang lain dalam keluarga Black, nama Walburga tidak berkaitan dengan nama bintang atau buruj.

## Pautan luar
*  di Harry Potter Wikia
Paracelsus

**Paracelsus** (nama lahir: **Theophrastus von Hohenheim**, nama penuh: **Philippus Aureolus Theophrastus Bombastus von Hohenheim**, 11 November atau 17 Disember 1493 - 24 September 1541) adalah seorang ahli alkimia, doktor, ahli nujum dan okultis dari Switzerland. Beliau adalah perintis penggunaan bahan kimia dan galian dalam bidang perubatan. Beliau sering dianggap sebagai bapa toksikologi.

## Rujukan

## Pautan luar
*  The Zurich Paracelsus Project 
*  History of zinc
*  Paracelsus and the medical revolution of the Renaissance
*  Theophrastus Paracelsus - Detailed entry from The Catholic Encyclopedia
*  Biographical notes from The Galileo Project
*  Paracelsus (from the Mystica)
*  Paracelsus (from Alchemy Lab)
*  The uses of enchantment, The Economist, January 19, 2006
*  It is a section of the e-journal ''Azogue'' with original reproductions of paracelsian texts.
Merlin

**Merlin** () ialah seorang ahli sihir dalam legenda Arthur. Beliau pertama kali muncul melalui bukti tertulis dalam *[[Historia Regum Britanniae]]* karya Geoffrey of Monmouth dan ditulis berdasarkan gabungan beberapa tokoh sejarah dan legenda. Geoffrey menggabungkan cerita-cerita mengenai Myrddin Wyllt (Merlinus Caledonensis) yang tidak ada hubungan dengan Raja Arthur dengan cerita-cerita Ambrosius Aurelianus untuk membentuk watak yang dinamakan **Merlin Ambrosius**.

Versi Geoffrey menjadi terkenal dan ditambah penulis-penulis lain kemudiannya. Secara tradisi, beliau dilahirkan dari ayah jin dan ibu manusia, dan mendapat kekuatan sihirnya daripada kacukan keduanya. Beliau menjadi penasihat Raja Arthur hinggakan beliau disihir dan ditawan oleh Lady of the Lake. Legenda lain mengatakan bahawa beliau jatuh cinta padanya dan hidup bersamanya dengan bahagia.

## Pautan luar

* Merlin: or the early History of King Arthur: a prose romance (Early English Text Society [Series]. Original series : 10, 112), edited by Henry Wheatly. (1450s) (The complete prose Middle English translation of the *Vulgate Merlin*. Chapter I to VI cover Robert de Boron's *Merlin*.)
* *Prose Merlin*, Introduction and Text (TEAMS Middle English text series) edited by John Conlea, 1998. (1450s) (A selection of many passages of the prose Middle English translation of the *Vulgate Merlin* with connecting summary. The sections from The Birth of Merlin to  Arthur and the Sword in the Stone cover Robert de Boron's *Merlin*).
* ''Of Arthour and Merlin: Auchenlich Manuscipt'' (National Library of Scotland) (1330s). (A Middle-English verse adaptation of the *Vulgate Merlin* combined with material closer to Geoffrey of Monmouth's *Historia*. Lines 1-3059 cover approximately Robert de Boron's *Merlin*).
Andromeda Tonks

**Andromeda Tonks** (néa **Black**) adalah watak rekaan dalam siri *[[Harry Potter]]* karya J. K. Rowling. Dia adalah ibu Nymphadora Tonks. Sebagai ahli keluarga Black, dia adalah seorang ahli sihir berdarah tulen, anak kepada Cygnus dan Druella Black (néa Rosier). Dia adalah anak kedua daripada keluarga ini, adik kepada Bellatrix Lestrange dan kakak kepada Narcissa Malfoy. Namanya dihapuskan dari kain dewangga salasilah keluarga Black di Grimmauld Place, Nombor 12 oleh ibu saudaranya, Walburga Black, dan tidak lagi dianggap keluarga itu kerana berkahwin dengan seorang kelahiran Muggle, Ted Tonks. Walburga dan Alphard Black adalah ibu dan bapa saudara dari belah ayahnya, dan Sirius dan Regulus Black adalah sepupunya.

Sirius mengatakan bahawa Andromeda adalah sepupu kegemarannya, tetapi mereka tidak pernah bertemu dengan Andromeda dan suaminya setelah berkahwin iaitu sebelum dia ditahan di Azkaban. Hanya sedikit yang diketahui tentang watak ini, selain dia sangat berbakat dalam sihir rumahtangga yang tidak boleh dikuasai dengan baik oleh suami dan anaknya. Dia juga yang memberikan nama "Nymphadora" kepada anaknya (nama yang tidak disukai Nymphadora sendiri, dan lebih suka dipanggil "Tonks"), nama yang mengandung unsur yang biasa digunakan oleh keluarga Andromeda. 

Daripada kisah tentangnya, banyak yang berpendapat bahawa Andromeda mungkin masuk ke rumah selain Slytherin. Tetapi Horace Slughorn dalam *Putera Berdarah Kacukan* mengatakan bahawa seluruh keluarga Black, kecuali Sirius, masuk ke rumah Slytherin, yang bermakna bahawa Andromeda juga ahli rumah itu. Andromeda berkemungkinan salah satu contoh seorang "Slytherin yang baik".

## Keluarga Black

## Etimologi nama
Dalam mitologi Yunani, Andromeda adalah adik kepada raja dan permaisuri Ethipia yang dirantai pada batu karang untuk dikorbankan kepada raksasa laut yang dikirim oleh dewa Poseidon. Dia diselamatkan oleh Perseus, yang kemudian menikahinya meskipun Andromeda sudah bertunangan dengan Phineus.

Dalam astronomi, Andromeda adalah nama sebuah galaksi yang dinamai berdasarkan mitologi tersebut. Galaksi Andromeda adalah galaksi yang paling hampir ukurannya dengan Bima Sakti. Kedua-duanya adalah dua galaksi terbesar di *Kumpulan Tempatan*.

## Pautan luar
*   di Harry Potter Wikia.
Air France

**Air France** (; secara rasmi *Société Air France, S.A.*), distailkan sebagai **AIRFRANCE**, adalah syarikat penerbangan kebangsaan Perancis dengan ibu pejabat terletak di Tremblay-en-France. Ia merupakan subsidiari Kumpulan Air France–KLM dan ahli pengasas kepada perikatan syarikat penerbangan global SkyTeam. Seperti pada 2013 Air France terbang ke 36 destinasi di Perancis dan operasi berjadual penumpang dan perkhidmatan kargo ke 168 destinasi di 78 buah negara dan membawa 46,803,000 penumpang pada 2015. Hab globalnya terletak di Lapangan Terbang Paris-Charles de Gaulle dan Lapangan Terbang Orly sebagai hab domestik utama. Air France mempunyai ibu pejabat korporat, dahulunya di Montparnasse, Paris, adalah terletak di perkarangan Lapangan Terbang Paris-Charles de Gaulle, utara Paris.

## Destinasi

## Pesawat
### Pesawat semasa

  

Seperti pada September 2018, pesawat Air France terdiri daripada berikut:




## Rujukan

## Pautan luar
* 
* "Wings Over Four Continents" ''Popular Mechanics'', December 1935 pp.&nbsp;866–868 on massive route expansion of Air France including trans-Atlantic route
Transformers: Galaxy Force

ialah siri mainan dan animasi Transformers keluaran 2005-06 yang merupakan usahasama syarikat Hasbro dan Takara. Di Jepun, siri ini tiada kaitan langsung kepada siri-siri kartun Transformers yang lain, tetapi versi Amerikanya merupakan kesinambungan kepada *[[Transformers: Micron Legend|Transformers: Armada]]* dan *[[Transformers: Superlink|Transformers: Energon]]*. Dalam anime, kesemua watak Transformer dianimasi secara CGI (janaan komputer).
Peraturan gol tempat lawan

**Peraturan gol tempat lawan** merupakan satu cara pemecah seri dalam bolasepak dan sukan lain apabila pasukan-pasukan bermain dua kali, sekali pada setiap tempat pasukan yang berlawan. Dengan cara ini, pasukan yang menjaringkan lebih banyak gol *di tempat lawan* akan menang sekiranya jaringan penuh adalah seri. Cara ini boleh dinyatakan bahawa gol di tempat lawan "dikira berganda" dalam satu perlawanan yang berkesudahan seri.

## Rujukan
Piala Dunia 2006 - Kelayakan Play-Off Asia-CONCACAF

**Piala Dunia 2006 - Kelayakan Play-Off Asia-CONCACAF** merupakan perlawanan timbal balik di tempat sendiri dan lawandi antara pasukan-pasukan berikut:
*Pasukan tempat kelima  kejohanan kelayakan Asia, Bahrain.
*Pasukan tempat keempat kejohanan kelayakan CONCACAF, Trinidad dan Tobago.

Undian untuk menentukan urutan perlawanan telah diadakan di satu kongres FIFA pada September 10, 2005.

Trinidad dan Tobago telah dianugerahakan satu tempat di dalam Piala Dunia FIFA 2006 selepas memenangi playoff 2-1 secara agregat.

November 12, 2005

November 16, 2005
Phoenix

**Phoenix** (**Phœnix**; ) dalam mitologi Mesir dan Phoenicia ialah burung legenda yang keramat. Phoenix digambarkan memiliki bulu yang sangat indah berwarna merah dan keemasan.

Phoenix dikatakan dapat hidup selama 500 atau 1461 tahun. Setelah hidup selama itu, phoenix membakar dirinya sendiri. Setelah itu, dari abunya, muncullah kembali burung phoenix muda. Phoenix merupakan simbol dari keabadian, lambang dari kitaran kehidupan setelah mati, dan simbol kebangkitan tubuh setelah mati. Teriakan Phoenix juga dikatakan dapat menghasilkan rima lagu yang paling indah.

Phoenix menjadi simbol suci pemujaan terhadap Dewa matahari di Heliopolis, Mesir. Burung burung api simbol dari "Dewa matahari - Ra".

Burung ini juga turut diceritakan dalam kisah Sindbad iaitu sebahagian Hikayat Seribu Satu Malam.
Winky

**Winky** dahulunya adalah Pari-pari Rumah milik Keluarga Crouch. Tidak seperti Dobby, Winky tidak inginkan kebebasan. Dia memandang dirinya sebagai Pari-pari Rumah yang patuh dan menjaga banyak rahsia keluarga Crouch. Ketika Barty Crouch Jr. diselamatkan dari Azkaban oleh ayahnya, Barty Crouch Sr., Crouch Jr dikawal dengan Sumpahan Imperius dan terpaksa bersembunyi di bawah Jubah Halimunan sepanjang waktu, dan dirawat hingga sembuh kembali oleh Winky.

Kerana kasihan, Winky meminta Crouch Sr. untuk membiarkan anaknya itu menonton Piala Dunia Quidditch. Crouch Sr akhirnya bersetuju, tanpa menyedari bahawa Crouch Jr. sudah mula melawan sumpahan ke atasnya itu. Ketika menghadiri Piala Dunia, Crouch Jr. mencuri tongkat sihir Harry Potter dan menggunakannya untuk menjelmakan Tanda Kuasa Jahat. Para pegawai Kementerian Sihir segera tiba dan mengenakan Sihir Pemegun ke arah asal Tanda itu. Winky dan Crouch Jr. (masih tersembunyi di bawah Jubah Halimunan) pengsan terkena sihir itu. Winky ditemui sedang memegang tongkat sihir dan Crouch Sr., dalam kemarahannya, memberikan Winky pakaian dan membebaskannya (alasan sebenarnya adalah Winky dianggap tidak mampu mengawal anaknya itu dan keingkaran Winky menjatuhkan mukanya di hadapan ahli sihir lain). Kejadian ini dianggap menjengkelkan Hermione Granger.

Winky kemudian ditemui Dobby dan memperoleh pekerjaan bersama-sama di Hogwarts. Winky berasa sangat putus asa dengan pembebasannya, yang dianggapnya sebagai kegagalannya melayani keluarga Crouch dan mula mabuk dengan minuman yang agak keras bagi Pari-pari Rumah. Winky terus-menerus menolak untuk menganggap Pengetua Hogwarts sebagai pemiliknya dan masih menganggap Crouch sebagai tuannya. Ketika Crouch terkena ciuman Dementor dan jiwanya disedut, keturunan Crouch telah tamat, dan Winky hidup dengan merana di Hogwarts.